בנוונוטו צ'ליני

בנוונוטו צ'ליני (באיטלקית: Benvenuto Cellini; ) היה צורף ופסל איטלקי, המפורסם בצורפים האמנים באיטליה בתקופת הרנסאנס. בנעוריו למד את מלאכת הצורפות בעיר הולדתו פירנצה, אך גורש מן העיר לאחר שהשתתף בדו-קרב. באוטוביוגרפיה שלו הוא מספר את קורות חייו.

לאחר שהאפיפיור קלמנס השביעי לקח אותו תחת חסותו, התפרסם צ'ליני כגדול הצורפים בדורו.

בשנת 1537 הוזמן לחצרו של פרנסואה הראשון, מלך צרפת, ויצר למענו מלחייה גדולה, מקושטת בקישוטים רבים. את פסל הארד המפורסם שלו, "בת הים מפונטנבלו", השמור כיום במוזיאון הלובר, הכין בביקורו השני בצרפת. יצירתו החשובה ביותר כפסל היא מצבת הארד "פרסיאוס עם ראש המדוזה" שבפירנצה. יצירותיו מצטיינות בקישוטיהן המרובים וברוב הפרטים.

המלחין הקטור ברליוז חיבר אופרה על פי זיכרונותיו.

צ'ליני היה ביסקסואל והואשם בפשעים של מעשי סדום פעם אחת עם אישה, ולפחות שלוש פעמים עם גברים.

לחברת רולקס יש קולקציית שעוני יד על שמו.

גלריה

קישורים חיצוניים

 דווקא בשלב סיכומי השנה כדאי לקפוץ רגע ל-1516 - סיפורו של האיש, שהיה פסל, מוזיקאי ורוצח, חייל, משורר ומחברו של סיפור חיים מופלא, "האוטוביוגרפיה של בנוונוטו צ'ליני", שמראה שמלים לא מחלידות, כתבה של אריאנה מלמד באתר הארץ
 
 
 
 

אמנים איטלקים
צורפים
פירנצה: אישים
ביסקסואלים איטלקים
אישים שנשפטו על פי חוקים נגד להט"ב
פסלים איטלקים במאה ה-16
ילידי 1500
נפטרים ב-1571